Pa in rolstoel, seun vermoor | Maroela Media
Pa in rolstoel, seun vermoor
'n Vrou het Vrydag in die vroeë oggendure op die lyke van haar 52-jarige man en 23-jarige seun in hul huis in die Zwide-nedersetting in Gqeberha (Port Elizabeth) afgekom.
Mlamli Monakali, 'n man wat aan 'n rolstoel gekluister was, en sy seun, Aphiwe, is albei geskiet.
Die polisie is tans op soek na 'n onbekende aantal gewapende verdagtes en niemand is nog in verband met die voorval in hegtenis geneem nie.
Volgens kapt. Gerda Swart, polisiewoordvoerder, het die vrou, wie se naam nie bekend is nie, omstreeks 00:30 van 'n werkskof teruggekeer toe sy die slagoffers se lewelose liggame in hul huis in Masenganestraat aangetref het.
"Die provinsiale ondersoekeenheid vir georganiseerde misdaad ondersoek tans twee moordsake. Die motief is nog nie bekend nie," sê Swart.
Skoolhoof kry Covid-19 toe sy man wou red
Alweer ń skietery! Hoekom word niks van die kant vd parlement gehoor oor die nuwe metode van moorde nie. Hulle veroordeel nou nie eens meer die moorde! Is dit regtig nou so alledaags dat ons maar moet leer om met moorde en skietery en roof en alle vorme van geweld saam te leef? Tragies.